CELEX: 62012TN0149
Language: el
Date: 2012-04-02 00:00:00
Title: Υπόθεση T-149/12: Προσφυγή της 2ας Απριλίου 2012 — Investrónica κατά ΓΕΕΑ — Olympus Imaging (MICRO)

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/21
            
         Προσφυγή της 2ας Απριλίου 2012 — Investrónica κατά ΓΕΕΑ — Olympus Imaging (MICRO)
   (Υπόθεση T-149/12)
   2012/C 194/35
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Investrónica, SA (Μαδρίτη, Ισπανία) (εκπρόσωποι: Seijo Veiguela και J. L. Rivas Zurdo, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Olympus Imaging Corp. (Τόκιο, Ιαπωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ, της 31ης Ιανουαρίου 2012, στην υπόθεση R 347/2011-4, κρίνοντας ότι, βάσει του άρθρου 8, παράγραφος 1, στοιχείο β', του κανονισμού για το κοινοτικό σήμα, το ΓΕΕΑ έπρεπε να απορρίψει την προσφυγή της αιτούσας την καταχώριση και να επικυρώσει την απόφαση του τμήματος ανακοπών περί πλήρους απορρίψεως της καταχωρίσεως του μικτού κοινοτικού σήματος υπ. αριθ. 7 014 392«MICRO»,
            
         
               —
            
            
               να καταδικάσει τους αντιδίκους στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Olympus Imaging Corporation
   
      Σήμα προς καταχώριση: Εικονιστικό σήμα «MICRO» χρώματος λευκού και μαύρου για προϊόντα της κλάσεως 9 (αίτηση καταχωρίσεως υπ. αριθ. 7 014 392)
   Δικαιούχος του κατά τη διαδικασία ανακοπής αντιταχθέντος σήματος ή σημείου:η προσφεύγουσα
   
      Αντιταχθέν σήμα ή σημείο: Εικονιστικό ισπανικό σήμα «micro» χρώματος ανοιχτού και σκούρου μπλε για προϊόντα και υπηρεσίες των κλάσεων 9, 38 και 42 (σήμα υπ. αριθ. 2736947)
   
      Απόφαση του τμήματος ανακοπών: Αποδοχή της ανακοπής και απόρριψη της αιτήσεως καταχωρίσεως του σήματος του οποίου ζητείται η καταχώριση
   
      Απόφαση του τμήματος προσφυγών: Αποδοχή της προσφυγής και ακύρωση της προσβαλλομένης αποφάσεως περί απορρίψεως της καταχωρίσεως του ζητουμένου σήματος
   
      Προβαλλόμενοι λόγοι: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 207/2009 δεδομένου ότι υφίσταται κίνδυνος συγχύσεως μεταξύ των αντιπαρατιθέμενων σημείων